สังคมข่าวหุ้นคาเฟอีน
*****หุ้น NETBAY ปิดเทรดวันแรก 11.30 บาท เพิ่มขึ้น 7.30 บาท (+182.50%) จากราคาขาย IPO ที่ 4 บาท/หุ้น มูลค่าซื้อขาย 2,654 ล้านบาท โดยราคาเปิดตลาดที่ 8.50 บาท ราคาขึ้นสูงสุด 11.70 บาท และราคาลงต่ำสุด 8.30 บาท สร้างความปลาบปลื้มให้กับเสี่ยมนตรี ศรไพศาล ซีอีโอ บล.เมย์แบงก์ กิมเอ็ง (ประเทศไทย) หรือ MBKET ในฐานะที่ปรึกษาทางการเงิน หรือ เอฟเอส่วนช่วงที่เหลือปีนี้ เสี่ยมนตรี บอกว่า MBKET จะมีไอพีโอเข้าตลาดฯ อีก 3-4 ราย แน่นอน และส่วนแบ่งตลาดนายหน้าซื้อขายหลักทรัพย์ ตัวเลขยังอยู่ 9-10%
17 มิ.ย. 2559

*****หุ้น NETBAY ปิดเทรดวันแรก 11.30 บาท เพิ่มขึ้น 7.30 บาท (+182.50%) จากราคาขาย IPO ที่ 4 บาท/หุ้น มูลค่าซื้อขาย 2,654 ล้านบาท โดยราคาเปิดตลาดที่ 8.50 บาท ราคาขึ้นสูงสุด 11.70 บาท และราคาลงต่ำสุด 8.30 บาท สร้างความปลาบปลื้มให้กับเสี่ยมนตรี ศรไพศาล ซีอีโอ บล.เมย์แบงก์ กิมเอ็ง (ประเทศไทย) หรือ MBKET ในฐานะที่ปรึกษาทางการเงิน หรือ เอฟเอส่วนช่วงที่เหลือปีนี้ เสี่ยมนตรี บอกว่า MBKET จะมีไอพีโอเข้าตลาดฯ อีก 3-4 ราย แน่นอน และส่วนแบ่งตลาดนายหน้าซื้อขายหลักทรัพย์ ตัวเลขยังอยู่ 9-10%
******วันก่อนนั่งคุยกับ “ไชย ไชยวรรณ” บอสใหญ่ บมจ.ไทยประกันชีวิต แต่ไม่ได้คุยเรื่องธุรกิจประกันนะ แต่ไปคุยเรื่องธุรกิจเบียร์ของตระกูลไชยวรรณ ทั้งไฮเนเก้น และเบียร์เชียร์ รวมถึงธุรกิจแบงก์ อย่างเรื่องเบียร์ เฮียไชย บอกว่า ตอนนี้เบียร์เชียร์ ไรซ์เบอรี่ ขายดีมาก มีขายผ่าน 7-Eleven เท่านั้น ผลิตไม่ทัน ส่วนไฮเนเก้นก็ขายได้เรื่อยๆ ขณะที่ธุรกิจแบงก์ (ธนาคารไทยเครดิตฯ) ก็ไปเรื่อยๆ เพราะไม่รู้จะรีบไปไหน Small is Beautiful
*******วรีมน นิยมไทย รองกรรมการผู้จัดการใหญ่ สายพาณิชย์ธนกิจ แบงก์ซีไอเอ็มบี หรือ CIMBT อีกหนึ่งผู้บริหารใหม่ของค่าย CIMBT หลังเข้ารับตำแหน่งก็ปรับเปลี่ยนสายงานใหม่ให้สตรองขึ้น โดยใช้วิชาและประสบการณ์ที่เคยผ่านงานแบงก์ขนาดใหญ่มาทั้ง ไทยพาณิชย์ และกรุงไทย แม้จะใหม่ที่นี่ แต่เก๋ามาจากที่อื่น นี่คืออีก 1 บุคลากรระดับสูง ที่ ดร.สุภัค ศิวะรักษ์ ซีอีโอ CIMBT คัดสรรเข้ามา เพื่อสร้างความเติบใหญ่ให้กับธนาคาร
******ทรงพล ชีวะปัญญาโรจน์ รองกรรมการผู้จัดการใหญ่ ผู้บริหารสายงาน สายงานบริหารจัดการทางการเงินเพื่อธุรกิจของแบงก์กรุงไทย หรือ KTB หลังย้ายข้ามห้วยมาจากแบงก์รวงข้าว ก็สร้างผลงานให้กับ KTB เยอะเลย เพื่อให้แบงก์กวาดรายได้จากค่าฟีเป็นกอบเป็นกำ ล่าสุด เป็นผู้ทำดีล หรืออยู่เบื้องหลังความร่วมมือระหว่าง KTB กับกลุ่มอาลีบาบากรุ๊ป ยักษ์ใหญ่อันดับ 1 ในตลาดการค้าออนไลน์ของจีน และ AJD บริษัท คราวน์ เทค แอดวานซ์ จำกัด (มหาชน) ผลงานเยี่ยมจริงๆ
*******ดร.วิน อุดมรัชตวนิชย์ที่เติบโตและประสบความสำเร็จมาจากธุรกิจจัดการกองทุน และล่าสุดเข้าไปถือหุ้นใหญ่ พร้อมรับตำแหน่งใน บล.เคทีบี (ประเทศไทย) ก็มีข่าวของบริษัทออกมาต่อเนื่อง ทั้งแผนงาน และบทวิเคราะห์ เพื่อหวังเร่งสร้างแบรนด์โบรกฯ แห่งนี้ให้เป็นที่รู้จักมากขึ้น ไม่ใช่อยู่เงียบๆ เหมือนก่อนหน้านี้ ส่วนเจ้าตัวย้ำว่า ไม่เล่นเรื่องของราคาแน่นอน แต่จะเน้นคุณภาพ และการบริการ
*******บมจ.เอเชีย เอวิเอชั่น (AAV)ยังชี้แจงข้อมูลเรื่องการขายหุ้นของ ธรรศพลฐ์ แบเลเว็ลด์ ไม่เคลียร์ ทางตลาดหลักทรัพย์จึงสั่งให้ AAV จี้ ธรรศพลฐ์ ให้ชี้แจงใหม่ โดยขอให้ AAV ดำเนินการให้ประธานเจ้าหน้าที่บริหาร (ธรรศพลฐ์) ของบริษัท ชี้แจงเหตุผลที่ไม่ดำเนินการให้ข้อมูลที่ถูกต้องและครบถ้วนต่อบริษัท และขอให้บริษัทเปิดเผยข้อมูลดังกล่าวแก่ผู้ลงทุนได้ทราบผ่านระบบเผยแพร่ของตลาดหลักทรัพย์ฯ ภายในวันที่ 20 มิถุนายนนี้
*******ยืนยันมาจากเสี่ยโทนี่ ชาติศิริ โสภณพนิช เอ็มดีใหญ่ แบงก์กรุงเทพ หรือ BBL ว่า สินเชื่อปีนี้เติบโตได้ 3-5% แน่นอน และมาจากหลายเซ็กเตอร์ ส่วนคุณภาพสินเชื่อก็มีการดูแลใกล้ชิด การผิดนัดชำระยังทรงตัว และการตั้งสำรองหนี้เสีย ก็ยังปกติ ไม่ได้มีประเด็นอะไรเข้ามาเป็นพิเศษ******* บมจ.ทางด่วนและรถไฟฟ้ากรุงเทพ (BEM) บอกว่ายังคงอัตราค่าโดยสารของระบบรถไฟฟ้ามหานคร สายเฉลิมรัชมงคล (MRT สายสีน้ำเงิน) สำหรับเหรียญโดยสาร และบัตรเติมเงินอัตราเดิม ราคาเริ่มต้น 16 บาท สูงสุดไม่เกิน 42 บาท และขยายเวลาการให้ส่วนลดพิเศษสำหรับเด็กและผู้สูงอายุ 50% และสำหรับนักเรียน นักศึกษา 10% ของอัตราค่าโดยสารบุคคลทั่วไป มีผลตั้งแต่วันที่ 3 ก.ค. 59-2 ก.ค. 61
****** ธนาคารกรุงไทย (KTB) แจ้งปิดปรับปรุงระบบเพื่อเพิ่มประสิทธิภาพการให้บริการ ในวันอาทิตย์ที่ 19 มิ.ย. 59 เวลา 00.00-05.00 น. โดยมีผลให้ระบบ KTB netbank, KTB Corporate Online, การชำระค่าสินค้าและบริการทุกช่องทาง, KTB Telebanking และบริการ KTB 765 ไม่สามารถใช้งานได้ในช่วงดังกล่าว